Diari Oficial de la Generalitat Valenciana


Sumari del DOGV 10292, del 20-12-2024 (2024/12544)

RESOLUCIÓ de 22 de novembre de 2024, per la qual s'autoritza una transferència de crèdits del capítol 6 al capítol 1 del programa pressupostari 412B29, de la Conselleria de Sanitat, per import de 617.437,92 euros (expedient 10.032/24).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10133

Data del DOGV
:   20-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12204

CVE
:   PFQL-Y-6606-67912

Data del document
:   22-11-2024

Organisme emissor
:   Conselleria d'Hisenda i Economia

Tipus de document
:   Resolució

El Ple del Consell Interterritorial del Sistema Nacional de Salut va aprovar el 10 de novembre de 2021 l'acord de distribució de fons per al Programa de desenrotllament de mesures per a millorar l'eficiència i la sostenibilitat del Sistema Nacional de Salut, en l'àmbit de la salut digital, per a ser executat per les comunitats autònomes entre els anys 2022 a 2024, ambdós inclusivament, en el marc de l'Estratègia de Salut Digital del Sistema Nacional de Salut, per un import total de 220 milions d'euros, el termini d'execució del qual finalitzarà el 31 de desembre de 2024.

Així mateix, d’acord amb la proposta de la comissió de salut digital del Sistema Nacional de Salut, el Ple del Consell Interterritorial del Sistema Nacional de Salut va acordar el 28 de juny de 2024 l'ampliació del termini d'execució del Programa de desenrotllament de mesures per a millorar l'eficiència i la sostenibilitat del Sistema Nacional de Salut, en l'àmbit de la salut digital, fins al 31 de desembre de 2025, sense modificació del repartiment ja efectuat ni de la resta de condicions sobre els projectes a desenrotllar.

D'altra banda, la Subdirecció General de Tecnologies de la Informació i les Comunicacions per a la Salut considera imprescindible que els tècnics i administratius contractats per l'administració temporalment per a l'execució dels contractes que deriven del programa esmentat anteriorment, continuen treballant fins a la finalització de l'ampliació del termini concedit, per a garantir el bon fi dels projectes, els quals estan destinats a millorar l’eficiència i la sostenibilitat del Sistema Nacional de Salut, servici públic fonamental, d'acord amb el que es disposa en l'article 15 de la Llei orgànica 8/1980, de 22 de setembre, de finançament de les comunitats autònomes.

Per tot l'exposat, la Conselleria de Sanitat proposa una transferència de crèdits del capítol 6 al capítol 1 del programa pressupostari 412B29, Informació per a la salut, ambdós amb codi de fons TE22000026, per import de 617.437,92 euros. Tenint en compte que el crèdit la minoració del qual es proposa, en data actual, no està vinculat a compromisos pendents i les actuacions a realitzar després de la transferència sol·licitada complixen els objectius i requisits del Programa de desenrotllament de mesures per a millorar l'eficiència i la sostenibilitat del Sistema Nacional de Salut en l'àmbit de salut digital, i per això, la modificació proposada no té cap incidència en el compliment dels objectius del programa.

A este efecte, i en virtut del que es disposa en els articles 44 i 49 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de Llei 8/2023, de pressupostos de la Generalitat per a l'exercici 2024, i atesa la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, de 20 de febrer), de delegació de determinades competències en òrgans d'esta conselleria,

RESOLC

*Primer*

Autoritzar una minoració de crèdit en el pressupost de gastos en l'aplicació pressupostària I37446947ZBAP067 G.412B29.6, amb codi de fons TE22000026, per import 617.437,92 euros, que permet disminuir el projecte d'inversió QI000, Equips i material informàtic, en l’esmentat import.

*Segon*

Autoritzar un increment de crèdit en el pressupost de gastos en l'aplicació pressupostària K80088021WWOB700 G.412B29.1, amb codi de fons TE22000026, per import 617.437,92 euros.

*Tercer*

A conseqüència de l'apartat anterior, es modifica el codi de fons TE22000026, de l'aplicació d'ingressos 70979, de l’FP3 del programa pressupostari 412B29, Informació per a la salut, que queda establit en els termes següents:

|  |  |  |  |  |  |
| --- | --- | --- | --- | --- | --- |
| *Codi*  *ingrés* | *Codi*  *fons* | *Origen / Destinació del finançament* | *Cap.* | *Línia* | *Import* |
| 70391 |  | De Sanitat. |  |  |  |
|  | TE22000026 | Programa mesures millora eficiència i sostenibilitat SNS (salut digital). Conv. MINHAC-MINSAN. | 1 |  | 617.437,92 |
|  | TE22000026 | Programa mesures millora eficiència i sostenibilitat SNS (salut digital). Conv. MINHAC-MINSAN. | 6 | QI000 | 1.179.559,37 |

  
  

València, 22 de novembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública